Борис Младенов-Young
Щастлив бях в моя роден край, когато…

chitanka.info

Щастлив бях в моя роден край, когато

като деца от сутрин чак до здрач

играехме на улицата мач

или кози пасяхме цяло лято.

Тогава нямаше автомобили,

тук-там сновяха волските коли;

на село бяха хората добри —

не бяхме чули и за педофили.

С по-ниския тогавашен уровен

животът бе по-прост, по-здравословен,

в екологично чист, естествен свет…

В активен спорт и трудови изяви

растяхме с дух и тяло бодри, здрави,

без телефони и без интернет!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.